## Odluka o osnivanju Nacionalnog povjerenstva za zaštitu zračnog prometa

### NN 43/1999 (5.5.1999.), Odluka o osnivanju Nacionalnog povjerenstva za zaštitu zračnog prometa

# VLADA REPUBLIKE HRVATSKE

Na temelju članka 134. Zakona o zračnom prometu
(»Narodne novine«, broj 132/98), Vlada Republike Hrvatske
je na sjednici održanoj 29. travnja 1999. godine donijela

## ODLUKU

### O OSNIVANJU NACIONALNOG POVJERENSTVA ZA ZAŠTITU ZRAČNOG PROMETA

I.

Ovom Odlukom osniva se Nacionalno povjerenstvo za zaštitu
zračnog prometa (u daljnjem tekstu: Povjerenstvo).

II.

U Povjerenstvo se imenuju:
*1. za predsjednika:*

- ZVONIMIR VEDRIŠ, pomoćnik ministra pomorstva, prometa
i veza;

*2. za članove:*

- VILDANA MEGLA, načelnica Odjela pravnih i međunarodnih
poslova civilnog zrakoplovstva, Ministarstvo pomorstva, prometa
i veza;

- BORIS SMREČKI, načelnik Odjela zračnih
luka i zrakoplovnog osiguranja, Ministarstvo pomorstva, prometa
i veza;

- ZORAN NIČENO, načelnik Odjela pomorske i aerodromske
policije, Ministarstvo unutarnjih poslova;

- SNJEŽANA NOVAK, načelnica Odjela za konzularne poslove,
Ministarstvo vanjskih poslova;

- JOSIP ČULETIĆ, zapovjednik Hrvatskog ratnog zrakoplovstva
i Protuzračne obrane, Ministarstvo obrane;

- mr. JASNA MESARIĆ, sanitarni inspektor za zaštitu
okoliša, Ministarstvo zdravstva;

- MATE PERKOVIĆ, ravnatelj Porezne uprave - Središnjeg
ureda, Ministarstvo financija;

- ESTELA MUCIĆ-ZOVKO, savjetnica, Ured za nacionalnu sigurnost;

- DRAŽEN RAMLJAK, ravnatelj Uprave kontrole leta, Hrvatska
kontrola zračne plovidbe;

- TONČI PEOVIĆ, direktor Zračne luke Dubrovnik
d.o.o., predstavnik operatora aerodroma;

- IVO NOLA, savjetnik za security i v. d. šefa poslova interne
kontrole kvalitete i facilitationa Croatia Airlines, predstavnik
operatora zrakoplova;

*3. za tajnika:*

- DINKO VODANOVIĆ, savjetnik za zrakoplovno osiguranje -
zrakoplovni inspektor, Ministarstvo pomorstva, prometa i veza;

*4. za administrativne i financijske poslove:*

- BISERKA KOLIĆ, načelnica Računovodstveno-financijskog
odjela, Ministarstvo pomorstva, prometa i veza.

III.

Povjerenstvo se osniva radi poduzimanja preventivnih mjera, učinkovitog
djelovanja i otklanjanja posljedica uzrokovanih nezakonitim ometanjem
zračnog prometa, te poduzimanja drugih mjera u skladu s
nacionalnim programom zaštite zračnog prometa.

Na prijedlog Povjerenstva, nacionalni program zaštite zračnog
prometa donosi Vlada Republike Hrvatske.

IV.

Povjerenstvo djeluje pri Ministarstvu pomorstva, prometa i veza
koje obavlja stručne poslove za Povjerenstvo.

Sredstva za rad Povjerenstva osiguravaju se u državnom proračunu
Republike Hrvatske.

V.

Organizacija i način rada Povjerenstva utvrđuje se
poslovnikom koji donosi Povjerenstvo.

VI.

Povjerenstvo donosi plan svog rada kojim se utvrđuju i nositelji
pojedinih zadataka.

Povjerenstvo o svom radu pisanim putem izvješćuje Vladu
Republike Hrvatske najmanje jedanput godišnje.

VII.

Predsjedniku, članovima i tajniku Povjerenstva, te osobi
imenovanoj za obavljanje administrativnih i financijskih poslova
za Povjerenstvo, pripada propisana naknada.

Visinu naknade iz stavka 1. ove točke utvrđuje Vlada
Republike Hrvatske posebnom odlukom.

VIII.

Do osnivanja lokalnih povjerenstava iz članka 135. Zakona
o zračnom prometu, poslove lokalnih povjerenstava će
obavljati Povjerenstvo.

IX.

Ova Odluka stupa na snagu danom donošenja, a objavit će
se u »Narodnim novinama«.

Klasa: 022-03/99-02/10
Urbroj: 5030114-99-2
Zagreb, 29. travnja 1999.

Predsjednik
**mr. Zlatko Mateša,** v. r.

Odluka, NN 43/1999-852